Tiszaalpári Motoros Egyesület | Tiszaalpár nagyközség önkormányzatának honlapja Tiszaalpári Motoros Egyesület – Tiszaalpár nagyközség önkormányzatának honlapja
Kezdőlap » Településünk » Szervezetek » Sportegyesületek » Tiszaalpári Motoros Egyesület
A Tiszaalpári Motoros Egyesület története egészen 2007 nyaráig nyúlik vissza, amikor maroknyi főből álló csapatunk újonnan beszerzett motorjait, quadjait tesztelgette Tiszaalpár pusztáin. Azonban hamarosan újabb kihívásokat kerestünk, ezért úgy döntöttünk építünk egy kis dombot, melyeken első szárnypróbálgatásként repíthettük motorjainkat a levegőbe.
Ez a lelkes csapat az évek folyamán egyre merészebb vágyaiknak eleget téve, egyre több dombot épített. Amint a tiszaalpári crosspálya a nevéhez méltó méreteket öltött, úgy a tagok száma is növekedett. Most éreztük elérkezettnek az időt, hogy immáron egyesületként folytatódjon történetünk, ezzel hivatalos formát adva ?motorozgatásainknak?. A motorozás ezen formája iránti szenvedélyünk segített, hogy összetartó csapatunk egyesületként folytathassa tovább tevékenységét.
Az első motoros rendezvényünk a Tiszaalpári Napok keretén belül került megrendezésre, mely mondhatom nagyon jól sikerült. Ezen a sikeren felbuzdulva szerveztük meg a következő négy év augusztusában is a Motoros Napunkat. Minden évben nagy érdeklődést, kitűnő hangulatot és jó szórakozást mutat ez a nap mind a látogatók, mind pedig a motorosok körében. E napon próbára tehetik a motorosok, quadosok a járgányaik erejét a crosspályán, az akadálypályán, valamint az elhíresült sárdagonyában is.
Mindemellett évközben az egyesületen belül szervezésre kerülnek túrázások, melyek során a több km-es földutak megtételét követően finom vacsora várja a kalandvágyó crossosokat. Minden év májusában egy évadnyitó bulival kezdjük meg az élményekben gazdag motoros esztendőt.
Céljaink között szerepel a crossmotorozás és a quadozás népszerűsítése, az egyesületünk tagjai számának további bővítése. A térség motorosainak összefogása, érdekeik védelme, valamint más motoros társaságok rendezvényein való részvétel kapcsolatépítés céljából. Örömmel eleget teszünk minden felkérésnek, ezáltal is szeretnénk bebizonyítani, hogy a motorosok békés és jó emberek.
Szeretettel várunk minden kedves motorost és quadost!
Összes eddigi látogató: 190843